钦定古今图书集成/方舆汇编/职方典/第1225卷 > 《岳州行郡竹篱》前人
## 钦定古今图书集成/方舆汇编/职方典/第1225卷 > 《岳州行郡竹篱》前人

山郡不沟郭，荒居无翳壅。爱人忠主利，善守闭为勇。
苟非小勤瘁，安得期逸宠。版筑恐土疏，襄城嫌役重。
藩栅聊可固，筠篁近易奉。差池截浦沙，缭绕缘隈垄。
矗似长云亘，森如高戟耸。预绝豺狼忧，知免牛羊恐。
闾里宽矫步，榛藂恣踏踵。始果游处心，终日成闲拱。